OpenLLM-France/wikimedia huggingface dataset:
# Onagràcies

Les onagràcies (Onagraceae), són una família de plantes amb flors de l'ordre de les mirtals. El nom d'aquesta família prové del gènere Onagra, el qual actualment es coneix sota el nom d'Oenothera.
La família és de distribució cosmopolita. Les espècies d'onagràcies adopten forma herbàcia, arbustiva i arbòria. La família inclou un gran nombre de plantes ornamentals com la bella de nit i la fúcsia. Les espècies del gènere Epilobium són considerades com a males herbes.
Als Països Catalans es presenten com autòctons els gèneres següents: Ludwigia, Oenothera, Epilobium i Circaea.

## Etimologia

El gènere Onagra (grec antic "menjar de ruc salvatge") dona nom a la família de les Onagraceae. El nom "Onagra" fou utilitzat per primer cop en botànica el 1587 pel fet que aquestes plantes de fulla comestible agradaven molt al ruc salvatge o hemió.

## Gèneres

Hi ha uns 20-24 gèneres distribuïts en unes 640-650 espècies:
* Calylophus
* Camissonia
* Circaea
* Clarkia
* Epilobium
* Eucharidium
* Fuchsia
* Gaura
* Gayophytum
* Gongylocarpus
* Hauya
* Hemifuchsia
* Heterogaura
* Isnardia
* Jussiaea
* Lopezia
* Ludwigia
* Megacorax
* Oenothera
* Stenosiphon
* Xylonagra

## Referències

* ↑ Bolòs i Vigo Flora dels Països Catalans Barcelona 1980
* ↑ Philip Miller Abridged Garden Dictionary 1587

## Enllaços externs

* Smithsonian Institution: Onagraceae classification Arxivat 2007-08-19 a Wayback Machine.
* Ford, V.S. & Gottlieb, L.D. (2007). Tribal relationships within Onagraceae inferred from PgiC sequences. Systematic Botany 32(2):348-356.
# Agència de Baghelkhand

Baghelkhand fou un territori sota protectorat britànic a l'Índia, ocupat per diversos estats tributaris protegits formant una agència, sota govern del superintendent de l'agent del governador general per l'Índia Central. i un agent polític que era al mateix temps superintendent de l'estat de Rewa i residia habitualment a Satna o Rewa (ciutat).
L'agencia fou creada el 1871 i tenia al nord els districtes d'Allahabad i Mirzapur de les Províncies del Nord-oest (el 1901 també el districte de Banda); a l'est els estats de Chota Nagpur; al sud els districtes de Bilaspur i Mandla de les Províncies Centrals, i a l'oest pel districte de Jabalpur i els estats del Bundelkhand (agència del Bundelkhand), i el 1901 per part del districte de Mirzapur. la superfície era (1881) de 29327 km² i la població d'1.512.595 habitants distribuïda en 4 viles i 5.832 pobles; la població el 1901 era d'1.555.024 habitants distribuïts en 6 viles i 6556 pobles. La superfície el 1901 era de 37.096 km² dels quals 33.600 serien de Rewa i la resta d'altres estats (onze). Els estats de l'agència del 1871 al 1896 eren:
* Rewa
* Nagode (o Nagod)
* Maihar
* Sohawal
* Kothi
* Sidpura (jagir)
Rewa era un estat amb tractat i els altres només gaudien de sanads.
Els estats després del 1896 eren:
* Rewa
* Baraunda
* Nagod
* Maihar
* Sohawal
* Kothi
* Jaso
* Paldeo
* Pahra
* Taraon
* Bhaisaunda
* Kamta Rajaula
Les principals ciutats eren Rewa, Satna, Maihar, Umaria, Govindgarh i Unchahra. Satna era el principal centre comercial però la capital habitual era Rewa.
Després del motí de 1857 un oficial polític fou enviat a Rewa i el mateix oficial fou encarregat dels estats menors de Maihar, Nagod, Sohawal i Kothi. El 1862 l'oficial fou retirat a petició del Darbar (govern de palau) de Rewa i els estats posats sota dependència de l'agent del Bundelkhand però el 1871 es va establir l'agència de Bagelkhand amb els mateixos estats (i un jagir) amb seu a Satna. El 1896 els estats de Baraunda i Jaso, i els cinc jagirs chaubes foren transferits del Bundelkhand al Bagelkhand. El títols dels sobirans de Rewa és maharaja i els dels altres estats és de raja, excepte a Jaso que és diwan; en els cinc jagirs el títol és de chaube.
El 1931 tots els estats excepte Rewa foren transferits a l'Agència de Bundelkhand i el 1933 Rewa va passar a la Residència d'Indore, cosa que va suposar el final de l'Agència.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Adrià Pericas Capdevila

Adrià Pericas Capdevila (Tona, 26 de maig de 2006) és un ciclista català de ciclisme de carretera, on, actualment competeix amb l'equip UAE Team Emirates Gen-Z.
Va debutar el 2025 com a professional en l'equip filial de UAE Team Emirates XRG i al març va obtenir la seva primera victòria com a professional a l'Istrian Spring Trophy.

## Palmarès en ruta
### Palmarès amateur

* 2023
** Campió de Catalunya de ciclisme de contrarellotge júnior
** Vencedor d'etapa a la Volta a Girona
** Vencedor d'etapa a la Volta a Talavera júnior
* 2024
** Campió d'Espanya de ciclisme de contrarellotge júnior
** 1r a la Volta a la Plana Baixa i vencedor d'una etapa
** 1r al Gran Premi Les Franqueses KH7
** 1r al Gran Premi Vila de Ripoll
** 1r a la Volta a la Montaña Central de Asturias i vencedor de dues etapes
** 1r al Gran Premi FWR Baron
** 1r a la Clàssica Araba
** 1r a la Volta al Besaya i vencedor d'una etapa
** 1r a la Volta Subbética i vencedor de dues etapes

### Palmarès professional

* 2025
** Vencedor d'etapa a l'Istrian Spring Trophy

## Referències

* ↑ «Adrià Pericas» (en anglès). UCI. [Consulta: 15 març 2025].
* ↑ «Adrià Pericas se estrena con el UAE y fija su objetivo del año» (en castellà). Mundo Deportivo, 02-02-2025. [Consulta: 15 març 2025].
* ↑ «ISTRIAN SPRING TOUR. COLPO DOPPIO DEL TALENTO SPAGNOLO PERICAS, 2° VALERIO CONTI» (en italià). tuttobiciweb, 15-03-2025. [Consulta: 15 març 2025].

## Enllaços externs

* Fitxa a procyclingstats.com
# Georges Miez

Georges Miez (Tóss, 2 d'octubre de 1904 - Savosa, 17 d'abril de 1999) fou un gimnàsta artístic suís, guanyador de vuit medalles olímpiques, quatre d'or, tres de plata i una de bronze.

## Carrera esportiva

Va participar, als 19 anys, en els Jocs Olímpics d'Estiu de 1924 realitzats a París (França), on va aconseguir guanyar la medalla de bronze en la prova per equips, finalitzant cinquè en la prova de barra fixa (guanyant així un diploma olímpic) i catorzè en la prova de cavall amb arcs com a resultats més destacats.
En els Jocs Olímpics d'Estiu de 1928 realitzats a Amsterdam (Països Baixos) va aconseguir guanyar quatre medalles olímpiques: tres medalles d'or en les proves individual, per equips i barra fixa; a més de guanyar una medalla de plata en la prova de cavall amb arcs. Així mateix finalitzà quart en la prova de salt sobre cavall, vuitè en la prova d'anelles i trentè en la prova de barres paral·leles.
En els Jocs Olímpics d'Estiu de 1932 realitzats a Los Angeles (Suïssa) fou l'únic gimnasta que participà en les proves olímpiques, aconseguint guanyar una medalla de plata en la prova d'exercici de terra.
En els Jocs Olímpics d'Estiu de 1936 realitzats a Berlín (Alemanya nazi) va aconseguir guanyar dues medalles olímpiques més, una medalla d'or en la prova d'exercici de terra i una medalla de plata en la prova per equips, a més de finalitzar vuitè en la prova de salt sobre cavall, onzè en la prova de cavall amb arcs o catorzè en la prova individual com a resultats més destacats.
Al llarg de la seva carrera guanyà tres medalles en el Campionat del Món de gimnàstica artística, entre elles dues medalles d'or.

## Referències

* ↑ Hermann, Nicolas. Georg Miez. Rekord-Olympiasieger aus Winterthur (en alemany), 2022.
* ↑ Marcacci, Marco «Giorgio Miez». Historisches Lexikon der Schweiz, 01-12-2008.
* 1 2 3 4 «Olympedia – Georges Miez». [Consulta: 13 febrer 2024].
# Cichlasoma octofasciatum

Cichlasoma octofasciatum és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 25 cm de longitud total.

## Alimentació

Menja cucs, crustacis, insectes i peixos.

## Hàbitat

És una espècie de clima tropical entre 22 °C-30 °C de temperatura.

## Distribució geogràfica

Es troba al vessant atlàntic de Centreamèrica: des del riu Papaloapán (sud de Mèxic) fins al riu Ulua (Hondures).

## Referències

* 1 2 3 «Rocio octofasciata» (en anglès). FishBase. Froese, Rainer; Pauly, Daniel (editors).
* ↑ Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* ↑ Mills, D. i G. Vevers, 1989. The Tetra encyclopedia of freshwater tropical aquarium fishes. Tetra Press, Nova Jersey, Estats Units. 208 p.
* ↑ Conkel, D., 1993. Cichlids of North and Central America. T.F.H. Publications, Inc., Estats Units.
* ↑ Greenfield, D.W. i J.E. Thomerson, 1997. Fishes of the continental waters of Belize. University Press of Florida, Florida. 311 p.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Lee, D.S., C.R. Gilbert, C.H. Hocutt, R.E. Jenkins, D.E. McAllister i J.R. Stauffer, 1980. Atlas of North American freshwater fishes. North Carolina State Museum of Natural History. 867 p.
* ↑ Valtierra-Vega, M.T. i J.J. Schmitter-Soto, 2000. Hábitos alimentarios de las mojarras (Perciformes:Ciclidae) de la laguna Caobas, Quintana Roo, México Rev. Biol. Trop. 48(2/3):503-508.
# Badaun

Budaun (hindi: बदायूँ, urdú: بدایوں) és una ciutat i municipi de l'estat d'Uttar Pradesh a l'Índia, capital del districte de Budaun. La seva població al cens de 2001 era de 148.138 habitants (39.031 el 1901)

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Alceste (Gluck)

Alceste és una òpera en tres actes de Christoph Willibald Gluck, amb llibret de Ranieri de' Calzabigi basat en Alcestes d'Eurípides. S'estrenà al Burgtheater de Viena el 26 de desembre de 1767. A Catalunya, s'estrenà el 31 de maig de 1889 al Teatre Líric de Barcelona.

## Origen i context

Una altra òpera emblemàtica del seu repertori. En el pròleg, i dedicatòria al Duc de Toscana, formulà les seves idees respecte a la seva pretesa reforma de l'òpera: "Quan em vaig posar a escriure la música per Alceste, vaig resoldre en diferir enterament de tot abús, introduït tant per l'errònia vanitat dels cantants com per l'exagerada complaença dels compositors, que han desfigurat en gran manera l'òpera italiana i han fet dels més esplèndids i bells espectacles els més ridículs i tediosos entreteniments. He procurat restringir la música al seu veritable ofici de servir la poesia per mitjà de l'expressió, seguint les situacions de l'argument, sense interrompre l'acció ni ofegant amb inútils i superflus ornaments, i crec que s'hauria de fer així, de la mateixa manera que l'elecció de colors afecta una correcta i ben ordenada pintura, amb un ben classificat contrast de llum i ombra, que serveix a l'animació de les figures sense alterar els seus contorns ".

## Vegeu també

* Llista d'òperes més importants
Òperes de Gluck :
Artaserse (1741)
Demetrio (1742)
Demofoonte (1743)
Il Tigrane (1743)
La Sofonisba (1744)
Ipermestra (1744)
Poro (1744)
Ippolito (1745)
La caduta de'giganti (1746)
Artemene (1746)
Le nozze d'Ercole e d'Ebe (1747)
La Semiramide riconosciuta (1748)
La contesa de'numi (1749)
Ezio (1750)
Issipile (1752)
La clemenza di Tito (1752)
Le cinesi (1754)
La danza (1755)
L'innocenza giustificata (1755)
Antigono (1756)
Il rè pastore (1756)
La fausse esclave (1758)
L'île de Merlin, ou Le monde renversé (1758)
La Cythère assiégée (1759)
Le diable à quatre (1759)
L'arbre enchanté, ou Le tuteur dupé (1759)
L'ivrogne corrigé (1760)
Tetide (1760)
Le cadi dupé (1761)
Orfeu i Eurídice (1762)
Il trionfo di Clelia (1763)
La rencontre imprévue (1764)
Il Parnaso confuso (1765)
Telemaco (1765)
La corona (1765)
Il prologo (1767)
Alceste (1767)
La feste d'Apollo (1769)
Paride ed Elena (1770)
Iphigénie en Aulide (1774)
Armide (1777)
Iphigénie en Tauride (1779)
Echo et Narcisse (1779) :
# Damoh

Damoh (hindi: दमोह, urdú: دموہ) és una ciutat de Madhya Pradesh, divisió de Sagar, capital del districte de Damoh. Té una població de 112.160 habitants (cens del 2001, el 1901 eren 13.355). Fou constituïda en municipalitat el 1867.

## Enllaços externs

* http://malaiya.tripod.com/damoh Damoh web site
* Kundalpur Website Arxivat 2016-03-03 a Wayback Machine.
# Casc amb monitors individuals

Un casc amb monitors individuals (en anglès, Head-Mounted Display) o HMD és un dispositiu de visualització semblant a un casc, que permet reproduir imatges creades per ordinador sobre un ″display″ molt propera als ulls o directament sobre la retina dels ulls. En aquest segon cas el HMD rep el nom de monitor virtual de retina.
Els HMD poden ser:
A causa de la seva proximitat amb els ulls el casc aconsegueix que les imatges visualitzades resultin molt més grans que les percebudes per pantalles normals, i permeten fins i tot englobar tot el camp de visió de l'usuari. Gràcies al fet que el casc es troba subjecte al cap, aquest pot seguir tot els moviments de l'usuari, aconseguint així que aquest se senti integrat en els ambients creats per ordinador.
Alguns HMD redueixen el camp de visió de l'usuari de manera que no té influències visibles de l'entorn que el rodeja, permetent així la completa immersió d'aquest en una realitat virtual, ja que només percebrà les imatges creades per ordinador i reproduïdes sobre el casc.
Mentre que altres cascos amb monitors individuals permeten a l'usuari veure part de l'entorn que el rodeja i introduir en aquests objectes virtuals, introduint-lo així en el que es coneix com a realitat augmentada o realitat mixta si l'usuari pot interaccionar amb aquests objectes virtuals projectats.

## Referències

* ↑ «Casc amb monitors individuals». Cercaterm. TERMCAT, Centre de Terminologia. [Consulta: 6 juny 2023].
# Franklin Farrel

Franklin Farrel (Ansonia, 23 de març de 1908 - North Branford, 2 de juliol de 2003) va ser un jugador d'hoquei sobre gel estatunidenc que va competir durant les dècades de 1920 i 1930. Estudià a la Universitat Yale.
El 1932 va prendre part en els Jocs Olímpics de Lake Placid, on guanyà la medalla de plata en la competició d'hoquei sobre gel.

## Referències

* 1 2 «Olympedia – Frank Farrel, III». [Consulta: 1r desembre 2024].
# Il re pastore

Il re pastore, K. 208, és una òpera en dos actes de Wolfgang Amadeus Mozart, amb llibret de Pietro Metastasio. S'estrenà al Palau de l'arquebisbe de Salzburg el 23 d'abril de 1775.

## Vegeu també

* Llista d'òperes més importants
Òperes de Wolfgang Amadeus Mozart :
Die Schuldigkeit des ersten Gebotes (1767)
Apollo et Hyacinthus (1767)
Bastien und Bastienne (1768)
La finta semplice (1769)
Mitridate, re di Ponto (1770)
Ascanio in Alba (1771)
Il sogno di Scipione (1772)
Lucio Silla (1772)
La finta giardiniera (1775)
Il re pastore (1775)
Thamos, König in Ägypten (1779)
Zaide (1780)
Idomeneo (1781)
El rapte en el serrall (1782)
L'oca del Cairo (1783)
Lo sposo deluso (1783)
Der Schauspieldirektor (1786)
Les noces de Fígaro (1786)
Don Giovanni (1787)
Così fan tutte (1790)
La flauta màgica (1791)
La clemenza di Tito (1791) :
# Begusarai

Begusarai (hindi: बेगूसराय) és una ciutat i municipi de Bihar, capital del districte de Begusarai.
Ha experimentat un fort creixement demogràfic: La seva població al cens del 2001 era de 93.378 habitants i el 2011 ja superava els 250.000.
# Institut d'Estadística i Cartografia d'Andalusia

L'Institut d'Estadística i Cartografia d'Andalusia (IECA), creat per la Llei 4/1989, de 12 de desembre, modificada per la Llei 4/2011, de 6 de juny,2 és una agència administrativa amb personalitat jurídica pública diferenciada, plena capacitat jurídica i d'obrar, patrimoni i tresoreria propis, així com amb autonomia de gestió per al compliment dels seus fins; segons el Decret 372/2009, del 17 de novembre.
És l'organisme públic responsable der coordinar l'activitat estadística i cartogràfica dels òrgans i entitats del Sistema Estadístic i Cartogràfic dAndalusia, així com de difondre els resultats estadístics i cartogràfics produïts pel mateix Institut.

## Referències

* 1 2 «Ley 4/1989, de 12 de diciembre, modificada por la Ley 4/2011, de 6 de junio», 9 enero 1990.
* ↑ «DECRETO 141/2006, de 18 de julio, por el que se ordena la actividad cartográfica en la Comunidad Autónoma de Andalucía.», 09-08-2006.
# Dhauli

Dhauli és una muntanya al districte de Puri a Orissa, a uns 10 km al sud de Bhubaneswar. A la part nord de la muntanya es va trobar una de les versions dels edictes d'Asoka. Igual que a la versió trobada al proper districte de Ganjam, els edictes 12 i 13 foren exclosos i al seu lloc s'havien inclòs dos edictes diferents. Al costat de la inscripció es va esculpir un elefant a la ronca. La muntanya està plena de coves i té un temple de Mahadeo al cim.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Santalàcies

La familia de les santalàcies o Santalaceae és una família de plantes amb flors de l'ordre de les Santalales. Les espècies d'aquesta família són parcialment paràsites d'altres plantes. Als Països Catalans poden trobar algunes espècies relativament freqüents com el vesc i el ginestó.

## Taxonomia

El sistema de classificació APG II hi inclou també les famílies Eremolepidaceae i Viscaceae amb un total d'unes 1.000 espècies. Alguns dels gèneres catalogats en aquesta família son:
| Acanthosyris Amphorogyne Antholobus Arceuthobium Arjona Austroamericium Buckleya Cervantesia Ruiz & Pavón Choretrum R.Br. Cladomyza Colpoon Comandra Nutt. Daenikera Dendromyza Dendrophthora | Dendrotrophe Dufrenoya Elaphanthera Exocarpos Pers. Geocaulon Ginalloa Jodina Korthalsella Tiegh. Kunkeliella Leptomeria Mida Myoschilos Nanodea Nestronia Notothixos | Okoubaka Pellegr. & Normand Omphacomeria Osyridocarpos Osyris Phacellaria Phoradendron Nutt. Pyrularia Quinchamalium Rhoiacarpos Santalum L. Scleropyrum Spirogardnera Thesidium Thesium L. Viscum L. |

## Referències

* Santalaceae Arxivat 2019-04-17 a Wayback Machine., Eremolepidaceae Arxivat 2018-04-14 a Wayback Machine., Viscaceae Arxivat 2018-04-26 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine..
* Parasitic Plants: Santalaceae
# Franz Bopp

Franz Bopp (Magúncia, 14 de setembre de 1791-Berlín, 23 d'octubre de 1867) va ser un filòleg i lingüista alemany, cofundador de la gramàtica comparada juntament amb Rasmus Christian Rask.

## Biografia

Deixeble de Windischmann, i per això molt imbuït de les doctrines de l'escola simbolista de Heidelberg, va estar a París entre 1812 i 1816, on va estudiar persa, àrab, hebreu i sànscrit. Allí va néixer la seva memòria Über das Konjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache, Frankfurt, 1816, que fa de Bopp el fundador de la gramàtica comparada.
Windischmann obté per a ell una beca del rei de Baviera, gràcies a la qual es va poder dirigir a Londres (1816-1820), on va ensenyar a Wilhelm von Humboldt el sànscrit i es troba amb Henry Thomas Colebrooke i Charles Wilkins. Humboldt dona a Bopp la càtedra de sànscrit en la Universitat de Berlín el 1821. Des d'allí impulsarà el desenvolupament de la gramàtica comparada a Alemanya. Progressivament anirà descobrint parentius indoeuropeus en el lituà, l'eslau, l'armeni, el celta i l'albanès a partir sobretot del sistema verbal, mentre que Rask se centrarà més aviat en les llengües nòrdiques.
Va rebutjar la idea que totes les llengües vinguessin del sànscrit, va pensar més aviat en una llengua comuna més antiga i va prescindir del misticisme nacionalista que entelava fins llavors la investigació filològica alemanya, estudiant de forma més moderna les llengües per si mateixes, com objecte i com mitjà de coneixement. Per altra banda, Bopp, juntament amb Schlegel, és l'autor del concepte modern de flexió.

## Referències

* ↑ «Bopp, Franz» (Wikisource). The Encyclopedia Americana, Volume 4, 1920.
* 1 2 3 «Bopp, Franz» (Wikisource). Encyclopædia Britannica, Volume 4, 1911.

## Vegeu també

* August Friedrich Pott
# Franz Ries

Franz Ries (Berlín, 7 d'abril, 1846 - Naumburg, 20 de juny, 1932), va ser un violinista, compositor, comerciant de música i editor musical alemany.

## Biografia

Franz Ries era el fill petit del violinista i compositor Hubert Ries. Es va formar com a violinista sota la direcció del seu pare i de Friedrich Kiel a Berlín i al Conservatori de París amb Lambert Massart i Henri Vieuxtemps. Tanmateix, després d'una carrera curta i brillant, va haver de renunciar a la seva carrera de virtuós a causa d'un trastorn nerviós el 1873 i després es va dedicar a l'ofici de la música. A partir de 1874 va dirigir la seva pròpia empresa a Dresden, que també incloïa un departament de concerts. El 1881, Ries va fusionar el seu negoci amb l'editorial fundada per Hermann Erler (1844–1918) a Berlín el 1872. A partir d'aleshores, la nova empresa es va anomenar Ries & Erler i encara existeix avui dia.
El 1884, Ries va vendre la seva botiga de música, que encara existia a Dresden, i es va concentrar en la seva feina com a editor, actuant de tant en tant com a violinista en cercles reduïts. Després de la mort d'Erler, va continuar dirigint l'editorial en solitari. El 1924 es va retirar de la vida empresarial, es va traslladar a Naumburg i va deixar l'editorial al seu fill Robert (1889–1942).

## Obra

Les composicions de Ries inclouen obres per a violí i piano, música de cambra (quartets de corda, quintet de corda), obres orquestrals i cançons. En particular, s'han distribuït àmpliament dues suites per a violí i piano, així com diversos llibres de cançons. Les obres més importants de Franz Ries són dos quartets de corda (opp. 5 i 22) i un quintet de corda (do menor op. 28).

## Referències

* 1 2 Thompson, Oscar. The International Cyclopedia of Music and Musicians (en anglès). Dodd, Mead, 1975, p. 1841. ISBN 978-0-460-04235-2. «Ries, Franz (b. Berlin, April 7, 1846 d. Naumberg, Thuringia, June 20, 1932), violinist; youngest and most gifted son of Hubert Ries; pupil of his father, Massart and Vieuxtemps.»
* ↑ Langner, Thomas M. Ries & Erler (en anglès). 1. Oxford University Press, 2001. DOI 10.1093/gmo/9781561592630.article.23446. «...and entered publishing; he had already made the first step in this direction in 1881, when he became associated with the publishing house that Erler had founded in Berlin in 1872.»
* ↑ Krummel, Donald William; Sadie, Stanley. Music Printing and Publishing (en anglès). W.W. Norton, 1990, p. 397. ISBN 978-0-333-47044-2. «Ries & Erler. German firm of publishers. It was founded in Berlin on 1 July 1881 by the violinist Franz Ries (b Berlin, 7 April 1846; d Naumburg. 20 Jan 1932) and Hermann Erler…»

## Bibliografia

* Christoph Hust: Ries, Franz d. J. A: Ludwig Finscher (ed.): Music in History and the Present. Segona edició, secció personal, volum 14 (Riccati – Schönstein). Bärenreiter/Metzler, Kassel et al. 2005, ISBN 3-7618-1134-9, col. 88–89 (edició en línia, cal subscriure's per accedir-hi)
* Ries. [3] 2). A: Meyers Great Conversation Lexicon. 6a edició. Volum 16: Plaques–Rinteln. Institut Bibliogràfic, Leipzig / Viena 1908, p. 923 (versió digital: zeno.org).